lokakuu, 2013 | Running To Live
Olet täällä:EtusivuBlogitRunning To Live2013lokakuu	Month: lokakuu 2013	Posted on lokakuu 29, 2013 by Joonas	Ensimmäisen peruskestävyyskauden viimeinen viikko alkaa
Enää viikko virallisen ohjelman ja varsinaisen peruskestävyyskauden alkuun. Kuluneet kolme viikkoa ovat sujuneet suunnitelmien mukaan ja fiilikset ovat juoksun suhteen korkealla. Tekniikka ja juoksutuntuma alkavat taas löytyä ja kehokin tuntuu kestävän taas hieman suurempi volyymeja. Eilen tuli myös virallinen vahvistuskirje Boston Athletic Associationilta, että hakemukseni on hyväksytty. Eipä olisi voinut viikko paljon paremmin alkaa! Ei sillä, etteikö motivaatio olisi muutenkin kunnossa, mutta ei kirjeestä haittaakaan ollut.
Yksin tehnyt treenit sujuivat todella hyvin ja niiden keskivauhti oli 4:05min/km eli jopa hieman liian kovaa kuin, mitä oli tarkoitus. Päälle juoksin sitten joko porukassa tai valmennusten ohessa hieman kevyempiä treenejä niin, että kaikkien treenienkin keskivauhdiksi niissä tuli 4:39min/km. Viikon kohokohta oli sunnuntain puolipitkä, joka tuntui hyvältä, vaikka jalat olivatkin aika väsyneet lauantain core-sessiosta. Juoksin vajaat 22 kilometriä 4:19min/km keskarilla ja reilun 150bpm keskisykkeellä. Jarno sotki vieressä mankelilla ja oli mahtavaa huomata, että pystyn taas suhteellisen hyvin puhumaan vähän reippaammissa vauhdeissa.
Työ alkaa kantaa hedelmää ja peruskestävyysvauhditkin paranemaan. Viime viikolla kertyi kilometrejä jo 98 eli tällä viikolla mennään todennäköisesti ensimmäistä kertaa vähään aikaan yli sadan kilometrin, jos saan vaan kaikki treenit sopimaan kiireiseen aikatauluun. Viikonlopun SkiExpo saattaa viedä sen verran aikaa, että en yksinkertaisesti ehdi juoksemaan tarpeeksi. Vauhtien suhteen otan tällä viikolla hieman leppoisammin. En ole niin huolissani nouseeko viikkokilometrit vielä yli satasen vai ei, koska aikaa volyymin kasvattamiseen on vielä 7 viikkoa, kun lasketaan ensi viikolla alkava 6:n viikon peruskuntojakso mukaan. Myös vauhtien nostamiseen on vielä aikaa ja kun ne nyt alkavat olla melkein siellä missä pitääkin, ei syytä huoleen ole. Viikkokilsojen pitäisi olla pysyvästi päälle satasessa oikeastaan vasta viimeisen 18:sta viikon aikana. Myös ensi viikko tulee olemaan haastava, koska olen melkein koko viikon reissussa ja tämä tulee ainakin jossain määrin haittaamaan harjoittelua. Toisaalta taas reissu suuntautuu Espanjaan eli pääsen laittamaan taas maradonat pitkästä aikaa jalkaan!
Myös voimaharjoittelu alkaa kantaa hedelmää. Varsinkin keskivartalo tuntuu paremmalta kuin aikoihin, mutta myös kädet ovat alkaneet toimia paremmin. Viime vuonna vähensin voimaharjoittelua aika aikaisessa vaiheessa treenikautta, mutta tällä kertaa ajattelin jatkaa sitä huomattavasti pidempään, ehkä jopa viimeisiin viikkoihin saakka. Tietenkin määrää on syytä vähentää, mutta yritän kuitenkin tehdä voimaa myös ohjelman loppuvaiheessakin ainakin kerran viikossa, jotta juoksuasento pysyy kunnossa.
Näillä eväillä siis eteenpäin. En ole koskaan ollut näin hyvässä kunnossa treenikauden alussa, mikä antaa täysin uudenlaiset lähtökohdat ohjelman toteuttamiseen. Siksi olo onkin luottavainen siihen, mitä on luvassa. Uudenlainen luottamus omaan tekemiseen antaa myös mielenrauhaa. En enää yritä maanisesti saada korvattua kiireen takia väliin jääneitä treenejä, vaan mietin enemmän sitä, mikä haittaa tai hyötyä ohjelman tiivistämisestä voi seurata.
joonas laurila juoksu	Kommentoi
Posted on lokakuu 26, 2013 by Joonas	DomeLight-juoksupipo antaa lisänäkyvyyttä pimeiden iltojen treeneihin
joonas laurila nathan sports	Kommentoi
Posted on lokakuu 24, 2013 by Joonas	Hotelli varattu
boston joonas laurila	Kommentoi
Posted on lokakuu 23, 2013 by Joonas	Joskus juoksu vain tuntuu todella hyvältä
joonas laurila	2 Kommenttia
Posted on lokakuu 20, 2013 by Joonas	PhysioTouch – Alipaineella eroon penikkavaivoista
Keventelystä ja ylimenokaudesta huolimatta penikkani ovat ilmoitelleet viimeisten viikkojen aikana itsestään aina silloin tällöin. Raskastekoisena juoksijana olen hyväksynyt, että kipuja saattaa ilmetä aina silloin tällöin ja sitten ne pitää vain hoitaa kuntoon. Ennen tämä on tarkoittanut ”vain” hierontaa, mutta nyt olen saanut sen rinnalle myös toisen vaihtoehdon. Pääsin nimittäin viikko sitten hieman yllättäen testaamaan ainakin itselleni uudenlaista hoitokeinoa, PhysioTouchia, joka tunnetaan myös toiselta nimeltään LymphaTouchina.
Laitteen toiminta perustuu suulakeosassa muodostuvaan alipainetilaan, jota on mahdollista säätää asiakkaan hoitotarpeen mukaan. Alipaine ottaa kiinni ihosta, jonka jälkeen laitetta joko käännetään tai vedetään venytyksen aikaansaamiseksi.
Laitteen pulssisuhde voidaan säätää halutussa työn ja levon suhteessa, jatkuvasta alipainetilasta pulssimaiseen alipaineeseen. Alipaineen säätöväli on 30-250 mmHg:iin ja pulsaation säätö 0,3-5 sekuntia. Lisäksi laitteesta löytyy korkeataajuusvärinä, joka antaa edelleen lisämahdollisuuksia hoitoihin.
Laitteiden hoitopää mittaa alipainetta 300 kertaa sekunnissa sekä käynnistää automaattisesti alipainetilan havaittuaan kohteen eli kun suulake viedään ihon lähelle. Laitteen mukana tulee useampia erikokoisia suuosia, joita sitten vaihdeltiin aina hoitokohteestsa riippuen, jotta alipaine muodostui oikein.
PhysioTouch– ja LymphaTouch –laitteen muodostama alipaine venyttää ihoa ja ihonalaista kudosta, avaten ankkurisäikeiden avulla imusuoniston endoteeliaukot. Samanaikaisesti kudosten sidekudoksiin- eli faskiarakenteisiin aikaansaadaan pystysuuntaista venytystä, jolloin verenkierrolle ja lymfa- eli imunestekierrolle saadaan tilaa. Imuneste ja ylimääräiset paranemisprosessia haittaavat aineenvaihduntajäämät pääsevät virtaamaan tehokkaammin soluvälitilasta imusuoniin, josta elimistön omat imunesteen kuljetusmekanismit kuljettavat ylimääräisen nesteen laskimoverenkiertoon. PhysioTouch- ja LymphaTouch -hoidon tulokset ovat mitattavissa turvotuksen ja kivun vähenemisenä sekä liikelaajuuden normalisoitumisena.
Alipaineen vaikutuksesta kudos nousee ja kudosvälitila laajenee. Kudoksen laajentuessa ympäröiviin kudosrakenteisiin kiinnittyvät ankkurisäikeet venyttävät kapillaarisuonistoa. Kapillaarisuoniston yhden solukerroksen paksuisen rakenteen aukot laajenevat ja lymfakuorma pääsee virtaamaan prekollektorisuonten kautta kollektorisuoniin. Kollektorisuonissa aktivoituu pumppaustoiminto, jonka ansiosta nestekierto vilkastuu. Nestevirtaus tapahtuu korkeammasta paineesta matalampaan paineeseen. Suurennos havainnollistaa kapillarisuonen poikkileikkausta. Ankkurifilamentit kiinnittyvät ympäröivässä kudoksessa mm. faskiarakenteeseen ja venyttävät suonen endoteeliaukkoja suuremmiksi.
Mitä hyötyä tästä hoidosta oli?
Tekninen puoli meni kieltämättä hieman yli oman käsityskyvyn, mutta toimintaperiaate selkeni itse hoidon aikana. Homma lähti käyntiin siitä, että imusolmukkeet avattiin ylhäältä alaspäin ennen kuin varsinainen penikoiden hoitaminen alkoi. Alipaineen voimaa ja laatua vaihdeltiin hoidon aikana hieman maltillisemmasta tehosta kohti voimakkaampaa. Alipaine otti kiinni ihosta, minkä jälkeen laitetta käännettiin ja vedettiin venytykseen.
Ennen hoitoa penikat olivat säären sisäreunasta todella arat ja odotin, että hoito olisi siksi kivuliasta, mutta itse asiassa se ei sattunut missään vaiheessa ollenkaan. Venytys on siis ainakin itselleni paljon kivuttomampi tapa hoitaa kuin painaminen. Ja hoidon jälkeen kivut penikoista olivat kadonneet lähes kokonaan, mikä yllätti minut täysin! Noin tunnin kestänyt hoito avasi penikat ja juoksu tuntui sen jälkeen loistavalta.
PhysioTouch ei tule korvaamaan hierontaa, mutta se on silti erinomainen tapa hoitaa paikkoja kuntoon ja tulen jatkossakin hyödyntämään sitä esimerkiksi penikoiden hoidossa. Voisin kuvitella, että tästä olisi hyötyä myös monille muille urheilijoille, varsinkin tilanteissa, joissa kiputila on kova ja kivunsietokyky huono. Ja onhan tämä hoitajallekin huomattavasti vähemmän kuluttava työtapa kuin hieronta.
Minulla ei ole tarkkaa tietoa siitä, miten yleinen hoitomuoto on maailmalla tai Suomessa, mutta sen käsityksen sain, että hoitomuodon sovellus urheilijoiden ongelmiin on vielä suhteellisen uusia asia. Lymfaterapia ja alipainehoidot ovat vanhoja hoitomuotoja, joiden antamat hoitomahdollisuudet ovat ilmeisesti vain laajentuneet, kun laitteelle on keksitty uusia sovellustapoja. Pääkaupunkiseudulla PhysioTouch -hoitoja tarjoaa ainakin ME-fysiotiimi
Lähde: PhysioTouch
joonas laurila	1 kommentti